Több száz zacskó kokain sodródott a Fülöp-szigeteki partokra
Mintegy 200 kilogramm bezacskózott kokaint sodort a partra a tenger a Fülöp-szigeteknél. A hatóságok szerint egy elcsípett csempészhajó legénysége dobálta a tengerbe a kábítószert, aminek nagy része még nem került elõ. A falusiak sok zacskót otthon rejtegetnek a Fülöp-szigeteki sajtó szerint.
Már több mint 200 kilogramm kokain sodródott partra a Fülöp-szigeteken, hétfõn újabb kilós csomagokat sodort partra a tenger a Samar-szigetnél. A Fülöp-szigeteki igazságügyi minisztérium szerint a tömbök egy külföldi csempészhajóról származnak. A legénység a tengerbe dobva szabadult meg a szállítmánytól, amikor az amerikai hatóságok jelzése alapján a helyi parti õrség át akarta kutatni a hajót, amelynek úti célja Hongkong volt.

A Fülöp-szigeteki hatóságok szerint körülbelül egy tonna kábítószert vitt a hajó, így a rakomány nagy része még nem került elõ. Több csomagot a halászok szedtek ki a tengerbõl, ugyanakkor néhány tömb a partvidéken kötött ki.

A rendõrség figyelmeztette a szigeten lakókat, hogy ne nyúljanak a kábítószerhez, hanem értesítsék õket. A helyi sajtó hírei szerint a drog jó részét a falusiak rejtegetik. Az igazságügyi miniszter szerint viszont "hiába találták valahol, nem kerülhetik el a felelõsségre vonást". A nagy mennyiségû kábítószer birtoklásáért életfogytig tartó börtönbüntetés szabható ki a szigetországban.
kokain kábítószer-kereskedelem Fülöp-szigetek